**Flori de munte mărunțele**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Flori de munte mărunțele,

Urci pe creste, dai de ele

Și unele parfumate

Îți spun taina lor în șoapte!

Dacă le privești atent,

Frumusețea-n ambient

E minusculă și mare,

Pusă- n fiecare floare.

Roșii, roz, albastre, albe,

Bleu, mov, galbene, în salbe

La gâtul versanților

Sunt misterul florilor.

Lunguiețe sau ovale,

Rotunde, drepte petale

Fac din florile de munte

Între două lumi, o punte.

De te- ncumeți să o treci

Ai să fii vrăjit pe veci

Și în lumea nou deschisă

Ai să- ți simți inima- aprinsă.

Colorate viu și multe,

Poezii de flori pe munte

Scrise la venirea verii

Frumusețe pun privirii...